හැකරැල්ලන් පාලනය කරගැනීමට භූමිතෙල් සදහා විශාල පිරිවැයක් දැරීමට සිදුවන බවද එම සතුන් මිය යාමෙන් පසු හමන දුරුගන්ධය හේතුවෙන් කුඩා ළමුන් පවා රෝගාතුර වීමේ අවදානමක් පවතින බවද ඔවුන් පෙන්වා දෙනවා.මේ පිළිබදව පළුගස්වැව ප්‍රාදේශීය ලේකම් කාර්යාලය දැනුවත් කර ලේකම්තුමිය පැමිණ අදාළ බලධාරීන් දැනුවත් කර මේ සදහා පිළියම් යොදන බවට  පැවසුවද මේ වන තෙක් කිසිදු පිළියමක් නොමැති බවට ප්‍රදේශවාසීන් චෝදනා කරනවා.අප මේ පිළිබදව පළුගස්වැව ප්‍රාදේශීය ලේකම් කාර්යාලයෙන් විමසීමේදී වැඩබලන පරිපාලන නිළධාරී සුජාතා තෙන්නකොන් පවසා සිටියේ මේ සම්බන්ධයෙන් ගොවිජන සේවා, වන ජීවි සහ වන සංරක්ෂණ දෙපාර්තමේන්තුව දැනුවත් කර තිබෙන බවයි.ගිය වර්ශයෙත් මෙම උවදුරෙදී බැකෝ යන්ත්‍ර යොදාගෙන රක්ෂිතය හා ගම අතර ප්‍රදේශය එළිපෙහෙළි කිරීමට ඔවුන් කටයුතු කර තිබෙනවා.